Cuenca, España

**Cuenca** é unha cidade de España, pertencente á comunidade autónoma de Castela-A Mancha. É a capital da provincia de Cuenca e está situada na confluencia dos ríos Xúcar e Huécar, que forman profundos canóns. En 2008 a súa poboación era de 54.600 habitantes, sendo a sexta cidade de Castela-A Mancha.

## Xeografía 
A cidade divídese en dúas zonas ben diferenciadas: a cidade antiga, situada sobre un cerro rochoso bordeado polas fouces do río Xúcar ao Norte e o seu afluente o río Huécar ao sur, desembocando este último no primeiro na parte baixa da cidade antiga, pouco antes do chamado Ponte de San Antón. Ao oeste e sur da cidade antiga, e separada polo río Huécar, esténdese a cidade nova en dirección norte-sur. A altitude da cidade oscila entre os 920 metros da cidade nova e os pouco máis de 1.000 da parte máis alta da cidade antiga.

### Clima 
esquerda|250px|Climograma de Cuenca. 
O clima de Cuenca é mediterráneo continental, con temperaturas frías no inverno e suaves no verán, cunha importante oscilación térmica diaria durante todo o ano, máis acusada nos meses de máis calor. As precipitacións son máis abundantes que na súa contorna debida á orografía montañosa da Serranía de Cuenca, polo que se superan os 500&nbsp;mm. presentando un mínimo de choivas nos meses de verán.

As marcas de temperatura rexistrados no Observatorio de Cuenca son os 39,6° do 30 de xullo de 1981 e os -17,8° do 3 de xaneiro de 1971.

## Historia 
Non se coñece con precisión a orixe histórica da cidade. No século IX existía unha fortaleza árabe, denominada Conca, e dependente do emirato de Valencia, xa na época dos reinos taifas, e que, posteriormente pasou ao poder do rei sevillano Al-Maramit. Logo caeu dentro do dominio almorábide. Foi tomada por Afonso VIII en 1177. Foi Afonso X quen concedeu o título de cidade a Cuenca.

Durante a Guerra de Independencia española foi asediada e saqueada polas tropas francesas; sorte que tamén correu durante a Terceira Guerra Carlista en 1874.

## Lugares de interese 
A parte amurallada de Cuenca foi declarada Patrimonio da Humanidade pola UNESCO. Cabe destacar entre os monumentos desta cidade: 
* Catedral;
* Casas Colgadas, nunha das súas casas ten a súa sede o Museo de Arte Abstracta Española;
* Ermida da Virxe das Angustias;
* A ponte de San Pablo desde onde se poden ollar ben as Casas Colgadas, xunto ao Parador de Turismo de Cuenca.

Entre os varios edificios relixiosos destacan o Seminario, a igrexa de San Pedro, as ruínas da Igrexa de San Pantaleón, as ruínas do castelo co Arco de Bezudo, o convento de San Paulo -hoxe Parador nacional-, a igrexa da Santa Cruz, a igrexa de San Felipe Neri, a igrexa de San Andrés, a igrexa do Salvador, a igrexa de San Antón e a igrexa de San Nicolás.

## Festas 
* Festas de San Mateo, do 18 ao 21 de setembro (declarada de interese turístico rexional). Son as festas que rememoran a conquista de Cuenca por Afonso VIII de Castela. Nestes días as penas enchen as rúas de casco antigo da cidade de colorido, música e a tradicional "*zurra*", unha bebida feita a base de viño, froitas e outros segredos. Tamén corren vaquillas na Praza Maior. 
* Semana Santa de Cuenca, declarada de Interese Turístico Internacional. 
* Feira e festas de San Xián, a finais de agosto.

## Cidades irmás 
A cidade de Cuenca está irmandada cas seguintes cidades:
*  Cuenca
*  L'Aquila
*  Ronda
*  Paju

## Galería de imaxes 

Ficheiro:Cuenca-panoramica4.JPG|Panorámica de Cuenca, ponte de San Pablo, Casas Colgadas e Catedral.
Ficheiro:Hanging houses in Cuenca Spain.jpg|Casa do Século XV en Cuenca.
Ficheiro:A Black and White Photo of the Cuenca Cathedral in Spain.jpeg|Catedral de Cuenca
Ficheiro:Catedral cuenca.jpg|Catedral de Cuenca

## Notas 
## Véxase tamén 
### Ligazóns externas 
* Concello de Cuenca